《新亭三首》
宋代·马之纯

相对何庸作楚囚，一时凛凛气横秋。
定知决意谁能止，何事空言竟亦休。
敢谓扶持非尔力，要须恢复有奇谋。
壶浆满路无人至，空使遗民叹白头。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。